ธปท.เผยทุนสำรองประเทศลด100ล้านเหรียญสหรัฐ
ธปท.เผยทุนสำรองประเทศลด 100 ล้านเหรียญสหรัฐ มาอยู่ที่ระดับ 1.787 ล้านเหรียญสหรัฐ จากผลกระทบคาดเป็นชั่วคราวของเบร็กซิท ด้านเงินบาทยังนิ่งที่ระดับ 35.22 บาท
8 ก.ค. 2559

ธปท.เผยทุนสำรองประเทศลด 100 ล้านเหรียญสหรัฐ มาอยู่ที่ระดับ 1.787 ล้านเหรียญสหรัฐ จากผลกระทบคาดเป็นชั่วคราวของเบร็กซิท ด้านเงินบาทยังนิ่งที่ระดับ 35.22 บาท
เมื่อวันที่ 8 ก.ค.59 ธนาคารแห่งประเทศ (ธปท.) รายงานฐานะเงินทุนสำรองระหว่างประเทศ ณ 30 มิ.ย.ที่ผ่าน ว่า อยู่ที่ระดับ 1.787 แสนล้านเหรียญสหรัฐ หรือ ประมาณ 6.288 ล้านล้านบาท ลดลงเล็กน้อย 100 ล้านเหรียญสหรัฐ หรือ 3,522 ล้านบาท หากคิดค่าเงินบาทที่อัตราเปิดตลาดช่วงเช้าที่ระดับ 35.22 บาท/เหรียญสหรัฐ จากสัปดาห์ก่อนหน้าทุนสำรองอยู่ที่ระดับ 1.788 แสนล้านเหรียญสหรัฐ หรือประมาณ 6.331 ล้านล้านบาท
ขณะที่ ฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 1.57 หมื่นล้านเหรียญสหรัฐ เพิ่มขึ้น 300 ล้านเหรียญสหรัฐ จากสัปดาห์ก่อนหน้าที่ 1.54 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิอยู่ที่ระดับ 1.944 แสนล้านเหรียญสหรัฐ จากสัปดาห์ก่อนหน้าที่ 1.942 แสนล้านเหรียญสหรัฐ
นักค้าเงินธนาคารพาณิชย์ กล่าวว่า ทุนสำรองที่ลดลงเล็กน้อยน่าจะเป็นผลจากการตีมูลค่าสินทรัพย์ในทุนสำรองจากเงินบาทเป็นเงินเหรียญสหรัฐ จากค่าเงินบาทที่ปรับอ่อนค่าลงเล็กน้อย เนื่องจากมีประเด็นที่อังกฤษลงประชามติออกจากสภาพยุโรป(เบร็กซิท)เมื่อ 23-24 มิ.ย.ที่ผ่านมา เพราะเงินทุนต่างชาติที่กังวลมีการไหลออกบ้าง แต่เป็นภาวะชั่วคราว เพราะหลังเบร็กซิทผ่านไปเงินทุนเคลื่อนย้ายก็ไหลกลับมาอยู่ดี และเงินบาทก็ปรับมาอยู่ในทิศทางแข็งค่าขึ้นบ้างตามสกุลในภูมิภาคอื่นๆ สวนทางกับเงินเหรียญสหรัฐที่อ่อนค่าลง ส่วนหนึ่งเพราะ ความเป็นไปได้ว่าในช่วงที่เงินบาทยังผันผวนธนาคารสหรัฐส่งสัญญาณชะลอการขึ้นดอกเบี้ยในช่วงนี้ ล่าสุด วันนี้เงินบาทยังนิ่งในกรอบแคบๆ โดยเคลื่อนไหวที่ระดับ 35.22 บาท/เหรียญสหรัฐ กล้เคียงกับช่วงเปิดตลาด
นอกจากนี้ ธปท.ยังรายงานฐานเงินหรือเงินสดหมุนเวียนในมือภาคเอกชนบวกเงินฝากของสถาบันการเงินที่ธปท.ว่า อยู่ที่ระดับ 1.642 ล้านล้านบาท เพิ่มขึ้นจากสัปดาห์ก่อนหน้า 1.558 ล้านล้านบาท โดยสภาพคล่องมีเพียงพอที่จะรองรับกิจกรรมทางเศรษฐกิจ